Jose Miguel Barandiaran - Wikipedia

# Jose Miguel Barandiaran

### Wikipedia(e)tik

Jose Miguel Barandiaran Aierbe (Ataun, 1889ko abenduaren 31- Ataun, 1991ko abenduaren 21) antropologo eta etnografo ospetsua eta apaiza izan zen.

## [aldatu] Apaiztegia eta lehenengo lan etnografikoak

1889ko abenduaren 31an jaio zen "Perune–Zarre" baserrian (Ataun), 9 anai-arrebaren familian.

1914an apaiz ordenatu zen Burgosen eta Teologian lizentziatu zen hiri hartan bertan urte bat geroago.

1916an ekin zien etnografia eta antropologiaren lanei, Aralar mendialdean. Telesforo Aranzadirekin, orduan Bartzelonako Unibertsitatean Antropologiako katedraduna zena, hasi zen lanean, eta urte bat geroago Oviedoko Unibertsitateko unibertsitatean katedraduna zen Enrique Egurenekin batera. Hiruek osatuko zuten urteetan lan-talde finko eta guztiz emankorra: Aralar mendiko trikuharriak (1917), Aizkorrikoak (1918), Ataun-Burundakoak (1919), Altzainiakoak (1920), Entzia mendilerrokoak eta Soraluzeko Elosuakoak (1921), Belabieta eta Urbasakoak eta Santimamiñeko kobazuloak (1924, 1925 eta 1931), Lumentza (1925), Ermittiako eta Gipuzkoako beste koba batzuk (1924 eta 1927), Bolinkoba (1933) eta Urtiaga-Itziar (1936).

Tartean, 1921ean "Eusko Folklore"erakundea sortu zuen.

## [aldatu] Lehenengo aitortza nazioartean eta erbestea

1935ean, "Antropologia eta Etnografia Nazioarteko Biltzar Iraunkorreko kide" izendatu zuten Londonen. Hurrengo urtean erbesteratu behar izan zen Espainiako Gerra Zibila zela-eta, ia hogei urtez Sara herrian (Lapurdi) biziz (1936-1953).

1946an Institut Basque de Recherches edo Ikuska sortu zuen.

## [aldatu] Hegoalderako itzulera

1954an, Hegoaldean bueltan, berriro ekin zion lanari Urtiagako haitzuloan. 1956an indusketak hasi zituen Lezetxiki-n (Arrasate) eta 1960an Aizbitarte IV-n (Errenteria).

1965etik 1977ra Nafarroako Unibertsitatean Euskal Etnologiaren katedraduna izan zen.

1972an Bilboko "Gran Enciclopedia Vasca"-k bere lan guztiak argitaratzen hasi zen.

1976ko irailean Eusko Ikaskuntzako presidente izendatu zuten. 1988an erakunde horrek bere omenezko fundazioa sortu zuen.

1989an bere azken liburua, "Euskal Herriko Mitoak", argitaratu zuen.

Madrilgo Universidad Complutense-an, Euskal Herriko Unibertsitatean eta Deustuko Unibertsitatean "honoris causa" izendatu zuten.

1991ko abenduaren 21ean hil zen "Sara-Etxea" baserrian, jaioterrian.

## [aldatu] Kanpo loturak

- Biografia Aranzadi elkartearen webgunean
- Barandiaran Fundazioa

"http://eu.wikipedia.org../../../j/o/s/Jose_Miguel_Barandiaran_8ac1.html"(e)tik eskuratuta

Kategoriak: Antropologoak | 1889ko jaiotzak | 1991ko heriotzak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Español
- Polski